Tallinna merepäevade raames on täna ja homme võimalik pealinna erinevates sadamates näha maailma suurima õppepurjekate regati The Tall Ships Races võimsaid ja eksootilisi purjelaevu. Vaata lummavat galeriid suursugustest purjekatest!
Kaugemad külalised on pealinna tulnud Brasiiliast ja Omaanist. Uhkeid purjelaevu saab kahe päeva jooksul nähe Vanasadamas, Lennusadamas ja Noblessneris. Täna õhtul kella seitsmeni on kõigile huvilistele kruiisikail avatud Mir ning Vanasadamas saab tutvuda Shabab Oman II tegemistega. Lennusadamas on külastajatele avatud Brasiilia alus Cisne Branco.
Tallinna merepäevad 2017 korraldajad on Tallinna linn, Tallinna Kultuuriamet, Tallinna Sadam, Lennusadam. Kaaskorraldajad on STA Estonia, Haven Kakumäe sadam, Noblessneri jahisadam, Pirita Linnaosavalitsus, Pirita jahisadam. Festivali toetavad Tallinna Sadam, Alfons Hakans, Balbiino, ABC Motors.
Lähem info: tallinnamerepaevad.ee